
				IRAGARKIAK

				Beste iragarki ofizial batzuk

				SEGURTASUN SAILA

				3403

				IRAGARKIA, zeinaren bidez Segurtasuneko sailburuordearen ebazpena jakinarazten baita. Ebazpen horrek ezetsi egiten du REC-VIC-030/2018-IV (405X17012748-1) espedientean jarritako gora jotzeko errekurtsoa, Ertzaintzako zuzendariaren 2017ko abenduaren 21eko ebazpenaren kontrakoa, Herritarren Segurtasuna Babesteko martxoaren 30eko 4/2015 Lege Organikoaren arau-hauste batekin lotuta.

				Aipatutako ebazpenaren jakinarazpen pertsonala egiten saiatu arren, ez da posible izan. Hori dela eta, iragarki hau argitaratzen da, aurreko ebazpenaren jakinarazpentzat balio dezan, Herri Administrazioen Administrazio Prozedura Erkideari buruzko urriaren 1eko 39/2015 Legearen 44. artikuluan xedatutakoa betez.

				Ebazpen honek administrazio-bidea amaitzen du, eta beronen aurka errekurtsoa jarri ahal izango da Administrazioarekiko Auzien Bilboko Epaitegian, edota demandatzaileak helbidea duen barrutiko administrazioarekiko auzien epaitegian, bi hilabeteko epean, jakinarazpen hau jaso eta hurrengo egunetik aurrera zenbatzen hasita.

				Aipatutako espedientearen ebazpenaren testu osoa helbide honetan eskura daiteke: Araubide Juridikoaren, Zerbitzuen eta Hauteskunde Prozesuen Zuzendaritza, Eusko Jaurlaritzako Segurtasun Saila, Lakua I eraikina, E gunea, solairuartea, Donostia kalea 1, 01010, Vitoria-Gasteiz.

				Jakinarazpen honek Estatuko Aldizkari Ofizialean argitaratu eta hurrengo egunetik aurrera izango ditu ondorioak.

				Vitoria-Gasteiz, 2018ko ekainaren 20a.

				Araubide Juridikoaren, Zerbitzuen eta Hauteskunde Prozesuen zuzendaria,

				EUGENIO ARTETXE PALOMAR.

